CELEX: 62020TA0071
Language: bg
Date: 2021-03-10 00:00:00
Title: Дело T-71/20: Решение на Общия съд от 10 март 2021 г. — Puma/EUIPO — CAMäleon (PUMA-System) (Марка на Европейския съюз — Производство по възражение — Заявка за словна марка на Европейския съюз „PUMA-System“ — По-ранни фигуративни марки на Европейския съюз „PUMA“ — Относително основание за отказ — Засягане на репутацията — Член 8, параграф 5 от Регламент (ЕО) № 207/2009 [понастоящем член 8, параграф 5 от Регламент (ЕС) 2017/1001])

3.5.2021   
            
            
               BG
            
            
               Официален вестник на Европейския съюз
            
            
               C 163/29
            
         
      Решение на Общия съд от 10 март 2021 г. — Puma/EUIPO — CAMäleon (PUMA-System)
      (Дело T-71/20) (1)
      
      (Марка на Европейския съюз - Производство по възражение - Заявка за словна марка на Европейския съюз „PUMA-System“ - По-ранни фигуративни марки на Европейския съюз „PUMA“ - Относително основание за отказ - Засягане на репутацията - Член 8, параграф 5 от Регламент (ЕО) № 207/2009 [понастоящем член 8, параграф 5 от Регламент (ЕС) 2017/1001])
      (2021/C 163/38)
      Език на производството: английски
      
         Страни
      
      
         Жалбоподател: Puma SE (Херцогенаурах, Германия) (представител: P. González-Bueno Catalán de Ocón, адвокат)
      
         Ответник: Служба на Европейския съюз за интелектуална собственост (представители: D. Gája и V. Ruzek)
      
         Друга страна в производството пред апелативния състав на EUIPO: CAMäleon Produktionsautomatisierung GmbH (Детенхаузен, Германия)
      
         Предмет
      
      Жалба срещу решение на първи апелативен състав на EUIPO от 27 ноември 2019 г. (преписка R 404/2019-1), постановено в производство по възражение между Puma и CAMäleon Produktionsautomatisierung
      
         Диспозитив
      
      
                  1)
               
               
                  Отменя решението на първи апелативен състав на Службата на Европейския съюз за интелектуална собственост (EUIPO) от 27 ноември 2019 г. (преписка R 404/2019-1), доколкото апелативният състав отхвърля жалбата на Puma SE в частта ѝ, която се отнася до заявката за регистрация на словния знак „PUMA-System“ като марка на Европейския съюз за обозначаване на стоките и услугите от класове 7, 9, 16 и 42 по смисъла на изменената и ревизирана Ницска спогодба относно Международната класификация на стоките и услугите за регистрация на марки от 15 юни 1957 г., съответстващи за всеки от тези класове на следното описание:
                  
                              —
                           
                           
                              клас 7: „електрически отвертки“,
                           
                        
                              —
                           
                           
                              клас 9: „компютърно оборудване“, „компютри“, „устройства за обработка на данни и компютри“, „Компютърни периферни устройства“, „периферни устройства, пригодени за компютри“, „магнитни и оптични носители на данни“, „принтери за компютри“„топлинни детектори“ и „измервателни инструменти“;
                           
                        
                              —
                           
                           
                              клас 16: „каталози за компютърен софтуер“, „ръководства за използване на компютърен софтуер“, „наръчници“, „наръчници за компютри, за клетъчни телефони и за джобни компютри“ и „книги“;
                           
                        
                              —
                           
                           
                              клас 42: „актуализиране и поддръжка на компютърен софтуер и компютърни програми“, „конфигуриране на компютърно оборудване чрез софтуер“, „конфигуриране на компютърни мрежи чрез софтуер“, „конфигуриране на компютърен софтуер“, „консултантски услуги в областта на компютърния хардуер и софтуер“ и „техническа поддръжка на компютърен софтуер“.
                           
                        
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  Осъжда Puma и EUIPO да понесат направените от тях съдебни разноски.
               
            
         (1)  ОВ C 114, 6.4.2020 г.